Voorbidding: Maleisië In Maleisië word die evangelisering van Moslems as onwettig beskou. Dit maak dit moeilik én gevaarlik vir sendelingwerkers wat na hulle wil uitreik. Bid vir wysheid en leiding vir sendingwerkers en die kerk wat uireik na Mosle - Brooklyn-Gemeente Regering vat OB hof toe oor Nkandla-verslag | Maroela Media
Ministers in die veiligheidsgroepering het Donderdag aangekondig dat hulle aansoek gaan doen dat die omstrede Nkandla-verslag van die Openbare Beskermer onder geregtelike hersiening in die hooggeregshof geneem word.
Die regeringskommunikasie- en inligtingstelsel (GCIS) het in ŉ verklaring gesê die gronde van die hersiening sal ten volle in die hersieningsdokumente uiteengeset word. “Dit is die ministers se siening dat die Openbare Beskermer (OB) se verslag en die ondersoek wat sy gedoen het, die leerstelling van skeiding van magte oortree het. Dit is ook teenstrydig met artikel 198 (d) van die Grondwet wat nasionale veiligheid van die parlement en nasionale bestuur behels,” lui die verklaring. “Dit is ook die ministers se siening dat van die bevindinge en aanbevelings in die verslag irrasioneel en teenstrydig is, en ook regsfoute bevat.”
Die ministers se regspan is opdrag gegee om die hersieningdokumentasie reg te kry en sal dit na verwagting in die volgende week by die hooggeregshof indien.
Die OB het in haar Nkandla-verslag oor opgraderings by Zuma se privaatwoning in Nkandla, KwaZulu- Natal, bevind dat Zuma en sy familie onregmatig voordeel getrek het uit veiligheidsopgraderings van R246 miljoen. -SAPA
hof Jacob Zuma Nkandla Thuli Madonsela
Video: Huishulp vergiftig glo gesin
Die verkiesing is verby en die belastingbetaler moet nou weer pa staan.
Die uitslag van die hofgeding is tien teen een al klaar “gereel”.
Die regering het nog NOOIT van enige waarhede gehou nie!!!!!! Die verslag was die begin af gedoem!!!
Thuli het baie goeie werk gedoen. Maar hierdie ding gaan ook ‘n stil dood sterf. Hierdie mense wat betrokke is in hierdie korrupsie vee alles gerieflikheidshalwe onder die mat in. Hier is niemand wat die balls het (soos Thuli) om op te staan teen die korrupte regering nie. Vir hulle is dit uit en uit ‘n saak van selfverryking.